open-index/open-wikipedia-markdown huggingface dataset:
Տաճատ Վարդազարյան

**Տաճատ Տիգրանի Վարդազարյան** (), հայ դերասան, ռեժիսոր, բեմադրիչ։ ՀԽՍՀ արվեստի վաստակավոր գործիչ (1961 )։

## Կենսագրություն
1946 թվականին ավարտել է Մոսկվայի թատերարական արվեստի ինստիտուտի ռեժիսորական վերապատրաստման ստուդիան։ 1934-1945 թվականներին եղել է Թբիլիսիի հայկական թատրոնի դերասան, 1947-1953 թվականներին հանդես է եկել որպես Լենինականի, Կիրովականի դրամատիկական և շրջանային այլ թատրոնների ռեժիսոր, 1954-1971 և 1973-1974 թվականներին եղել է Երևանի երաժշտական կոմեդիայի թատրոնի, 1972 թվականից՝ Ստեփանակերտի դրամատիկական թատրոնների գլխավոր ռեժիսոր։

Հեղինակ է բեմադրությունների և պիեսների։

## Դերեր
* Մանուկյան՝ Երբ քեզ հետ են ընկերներդ
* Նազար՝ Դերենիկ Դեմիրճյանի «Քաջ Նազար»
* Բալաբեկ՝ Նաիրի Զարյանի «Աղբյուրի մոտ»

## Բեմադրություններ
* «Կապկազ թամաշա»` ըստ Եղիշե Չարենցի, 1957 թ.
* Նուշիչի` «Տիկին մինիստրուհին», 1958 թ.
* Գաբրիել Սունդուկյանի «Վարինկի վեչերը», 1959 թ.
* Ժորա Հարությունյանի «Գլխի գինն է հիսուն միլիոն», 1967 թ.
* «Խանդից պատուհաս»
* «Երազիկ»
* «Փիղը պարում է»
* «Երևանյան վարդեր»
* «Իմ սեր, իմ Շիրակ»
* «Որտե՞ղ է այս փողոցը, որտե՞ղ է այս տունը»
* «Ոչնչից մեծ աղմուկ»
* «Վինձորի զվարճասեր կանայք»
* «Սխալների կոմեդիա»

## Ծանոթագրություններ

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ բեմադրիչներ
Կատեգորիա:Հայ դերասաններ
Կատեգորիա:Հայ ռեժիսորներ
Հելգի Օլաֆսոն

**Հելգի Օլաֆսոն** (; 1956 թվականի օգոստոսի 15-ին, Ռեյկյավիկում), իսլանդական շախմատիստ, գրոստմաստեր (1985 թվականին)։

Երկու անգամ դարձել է Իսլանդիայի չեմպիոն (1978 և 1981)։ Շախմատային օլիմպիադայի ժամանակ եղել է Իսլանիայի կազմի 4-րդ խաղացողը (1980—1986), նույն ժամանակներում 1984 և 1986 թվականներին օլիմպիական խաղերում խաղացել է 1 տախտակով։ Գրանցել է ամենալավ արդյունքը միջազգային մրցաշարներում; Ռեյկյավիկ 1984 — 1-3-րդ; Նեսկեյպստադյուր (1984) — 1 տեղ; Գեուսդալ 1985 — 5-7-րդ տեղեր; Կոպենհագեն (1985) — 2-4-րդ տեղեր; Վինիպեգ (1986) — 3-4-րդ տեղեր; Նյու Յորք (1986) — 3-6-րդ տեղեր; Տորսխավն (1987) — 2-4-րդ տեղերը։

## Վարկանիշի փոփոխության գծապատկեր

## Ծանոթագրություններ

Կատեգորիա:Իսլանդացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Նոյշենաու

**Նոյշենաու ** (), համայնք Գերմանիայում, մտնում է Բավարիայի երկրամասի կազմի մեջ։

Հաշվետու է Գերմանիայի վարչական կենտրոն Ստորին Բավարիային։ Մտնում է Ֆրայունգ Գրաֆենաու շրջանի մեջ։ Բնակչությունը կազմում է 2340 մարդ՝ 2010 թվականի դեկտեմբերի 31-ի տվյալներով։ Տարածքը կազմում է 27,54 կմ²։ Քաղաքի պաշտոնական կոդը — *09 2 72 146*:

## Աշխարհագրական դիրք
Գյուղը գտնվում է Դունայ գետի ափին, Բավարյան անտառի տարածքում։ Արևելքից սահմանակցում է Հոենաու գյուղի հետ, արևմուտքից՝ Սանկտ Օսվալդ Ռիդլհյուտե գյուղի հետ, հարավից՝ Գրաֆենաու քաղաքի հետ, հյուսիսից՝ Բավարյան անտառի ազգային պարկի՝ Մոդրավա գյուղի հետ։

Գյուղը գտնվում է ծովի մակարդակից 1000 մ բարձրության վրա, որը նրան դարձնում է ամենաբարձր գյուղը Բավարյան անտառի կազմում մտնող գյուղերից։ *Լուզեն սարը* — ամենաբարձր կետը Նոյշենաուի 1375 մ։

## Պատմություն
Գյուղի առաջին հիշատակումները եղել են 1395 թվականին և հայտնի է «*Շենաու*» անվանմամբ։ Այդ ժամանակներում նա եղել է ընդամենը Հալսայի գյուղատնտեսության պահեստանոց։ XV դարից Նոյշենաուի տարածքով անցել է համաշխարհային առևտրական ճանապարհ։

## Պատկերասրահ

File:Baumwipfelpfad Neuschönau - S.JPG|
File:Baumwipfelpfad Neuschönau - K.JPG|
File:Baumwipfelpfad Neuschönau - E.JPG|


## Ծանոթագրություններ

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Տիգրան Հարությունյան (պետական գործիչ)

**Տիգրան Դերենիկի Հարությունյան** (), ՀՀ պետական գործիչ, ՀՀ էկոնոմիկայի նախարարի տեղակալ (2011-2014)։

## Կրթություն
*1987-1992 թթ. - սովորել և ավարտել է Երևանի ժողովրդական տնտեսության ինստիտուտի ֆինանսահաշվային ֆակուլտետը՝ «ֆինանսներ և վարկ» մասնագիտությամբ։
*1992-1994 թթ. - սովորել և ավարտել է Երևանի ժողովրդական տնտեսության ինստիտուտի ասպիրանտուրան։
*Վերապատրաստվել է արտերկրում։

## Աշխատանքային գործունեությունը
*1994-1998 թթ. - աշխատել է Մոսկվայի «Trading Company» ընկերությունում որպես տնօրեն։ 
*1998-2001 թթ. - Հայկոոպերացիայի առևտրային բաժնի ղեկավար։
*2001-2005 թթ. - «Argo United Profile Ltd» ՍՊԸ տնօրեն։
*2005-2011 թթ. - «Բեոմաստեր» ՍՊԸ հիմնադիր տնօրեն - Հայաստանում Բենգ Ընդ Օլուֆսեն ֆիրմայի պաշտոնական ներկայացուցիչ։
*2011 թ. - «Հայաստանի փոքր և միջին ձեռնարկատիրության զարգացման ազգային կենտրոն» հիմնադրամի գործադիր տնօրեն։
*2011 թ. դեկտեմբերի 21-ին ՀՀ Վարչապետի որոշմամբ նշանակվել է Հայաստանի Հանրապետության էկոնոմիկայի նախարարի տեղակալ։
*2014 թ. նոյեմբերի 24-ին ՀՀ Վարչապետի որոշմամբ ազատվել է Հայաստանի էկոնոմիկայի նախարարի տեղակալի պաշտոնից՝ իր դիմումի համաձայն։

Ամուսնացած է, ունի երկու զավակ։

## Ծանոթագրություններ

Կատեգորիա:1969 ծնունդներ
Կատեգորիա:Հոկտեմբերի 18 ծնունդներ
Կատեգորիա:ՀՊՏՀ շրջանավարտներ
Կատեգորիա:Հայ տնտեսագետներ
Կատեգորիա:Երևան քաղաքում ծնվածներ
Կատեգորիա:Հայաստանի պետական գործիչներ
Արտավազդ Սարգսյան

**Արտավազդ Արարատի Սարգսյան** (), ՀՀ պետական և ՏԻՄ գործիչ, Աջափնյակ վարչական շրջանի ղեկավար։

## Կրթություն
* 1987-1997 թթ. - սովորել և ավարտել է Երևանի թիվ 185 դպրոցը։
* 1988-1993 թթ. - սովորել է Երևանի Սայաթ-Նովայի անվան երաժշտական դպրոցում։
* 1997-2001 թթ. - սովորել և ավարտել է Հայկական գյուղատնտեսական ակադեմիայի տնտեսագիտական ֆակուլտետը՝ տնտեսագետ-հաշվապահ-ֆինանսիստի որակավորմամբ, բակալավրի աստիճանով՝ «Հաշվապահական հաշվառում և աուդիտ» մասնագիտությամբ։
* 2001-2003 թթ. - սովորել և ավարտել է Հայկական գյուղատնտեսական ակադեմիայի մագիստրատուրան՝ տնտեսագետի որակավորմամբ, ստանալով մագիստրոսի աստիճան՝ «Հաշվապահական հաշվառում և աուդիտ» մասնագիտությամբ։
* 2003-2006 թթ. - սովորել և ավարտել է Հայաստանի Հանրապետության կառավարությանն առընթեր պետական գույքի կառավարման վարչության Կառավարման և տնտեսական բարեփոխումների ինստիտուտի ասպիրանտուրան։ Տնտեսագիտության թեկնածու։ Մի շարք գիտական հոդվածների հեղինակ է։ Բազմիցս մասնակցել է գիտաժողովների, սեմինարների և համաժողովների, հանդես եկել զեկույցներով փոքր և միջին բիզնեսի, տեղական ինքնակառավարման մարմինների, համայնքների զարգացման և հարկային համակարգի կառավարման վերաբերյալ։
* Վերապատրաստվել է Ճապոնիայում, Իտալիայում, Բուլղարիայում, Շվեդիայում, Գերմանիայում, Հունաստանում, Ավստրիայում։

## Աշխատանքային գործունեությունը
* 2005-2010 թթ. - աշխատել է «Հայաստանի փոքր և միջին ձեռնարկատիրության զարգացման ազգային կենտրոն» հիմնադրամում՝ որպես ֆինանսական աջակցության ծրագրերի պատասխանատու, որակի կառավարող, գործադիր տնօրենի խորհրդական, ապա՝ գործադիր տնօրենի տեղակալ։
* 2005 թ. ընտրվել է Աջափնյակ համայնքի ավագանու անդամ։
* 2009 թ. մայիսի 31-ին ընտրվել է Երևանի ավագանու անդամ, եղել է Երևան քաղաքի ավագանու ֆինանսավարկային և տնտեսական հարցերի մշտական հանձնաժողովի անդամ։
* 2010-2011 թթ. - «Էյ- Ի-Ջի Սերվիս» ընկերության փոխտնօրեն, ապա՝ տնօրենի առաջին տեղակալ։
* 2011 թ. օգոստոսի 18-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական գույքի կառավարման վարչության պետի տեղակալ։
* 2011 թվականից Երևանի Գևորգ Չաուշի անվան թիվ 188 հիմնական դպրոցի կոլեգիալ կառավարման մարմնի խորհրդի նախագահն է։
* 2011 թվականից Երկրապահ կամավորականների միության Աջափնյակի տարածքային ստորաբաժանման խորհրդի անդամ է։
* 2011 թվականից Կուրորտաբանության և ֆիզիկական բժշկության գիտահետազոտական ինստիտուտի գիտական խորհրդի անդամ է։
* 2012 թ. մայիսի 25-ին Երևանի քաղաքապետի որոշմամբ նշանակվել է Երևանի Աջափնյակ վարչական շրջանի ղեկավար։

## Պարգևներ
* Երևանի Աջափնյակ համայնքի ավագանու պատվոգիր (2009)։
* ԵԿՄ պատվոգիր (2010)։
* ԵԿՄ հուշամեդալ (2011)։
* ՀՀ ՊՆ «ՀՀ Զինված ուժերի 20 տարի» հոբելյանական մեդալ (2011)։
* ԵԿՄ «5-րդ բրիգադ 20 տարի» հոբելյանական մեդալ (2012)։
* ԵԿՄ «ԵԿՄ 20 տարի» հոբելյանական մեդալ (2013)։
* ԼՂՀ «Մայրական երախտագիտություն» հուշամեդալ (2013)։

Ամուսնացած է։ Հայաստանի հանրապետական կուսակցության խորհրդի անդամ է։

## Ծանոթագրություններ

Կատեգորիա:Նոյեմբերի 18 ծնունդներ
Կատեգորիա:1980 ծնունդներ
Կատեգորիա:Երևան քաղաքում ծնվածներ
Կատեգորիա:ՀԱԱՀ շրջանավարտներ
Կատեգորիա:ՀՀԿ անդամներ
Կատեգորիա:Հայաստանի պետական գործիչներ
Կատեգորիա:Անձինք այբբենական կարգով
Չեռնուսկի թանգարան

**Չեռնուսկի թանգարան** (), Փարիզի ամենահին թանգարաններից մեկը, որը հիմնադրել է 1898 թվականին ֆինանսագետ, իտալական-ֆրանսիական քաղաքական գործիչ, տնտեսագետ Անրի Չեռնուսկին։ Այն Ֆրանսիայի երկրորդ (Գիմի թանգարանից հետո) արևելյան արվեստի թանգարանն է՝ իր 12 500 ցուցանմուշներով։ Թանգարանը վերանորոգվել է 2001-2005 թվականներին, որից հետո ցուցադրության տարածքը հասցվել է 3.200 քառակուսի մետրի։ Այն երկրորդ ամենահին Ասիական արվեստի թանգարանն է Ֆրանսիայում, և հինգերորդ ամենահին չինական արվեստի թանգարանը Եվրոպայում։

## Հավաքածուներ
Թանգարանում ցուցադրվում է Բուդդայի բրոնզե արձանը, որը Մեգուրոյից (Ճապոնիայի շրջան) գնել էր ֆինանսագետ Անրի Չերնուսկին, իր ճապոնական ուղևորությունների ժամանակ։

Շուրջ 900 ցուցադրվող հավաքածուներով պետք է նշել հետևյալները.
* Հին ժամանակաշրջանի եզակի բրոնզե օբյեկտների հավաքածու (Մ. թ. ա. XV դարից — մ. թ. ա. III դարը),
* Դեռևս Հան դինաստիայի ժամանակաշրջանի արվեստին պատկանող առարկաներ,
* Վեյ և Սույ դինաստիայի հուղարկավորության արձաններ,
* Թան դինաստիայի արվեստի գործերից պահպանված նմուշներ,
* Թան դարաշրջանից մինչև Սուն դարաշրջանի խեցեգործական իրեր,
* Լյայո դարաշրջանի հազվագյուտ տիպի զարդերի հավաքածուներ,
* Փորագրանկարների արտատիպեր (էստամպներ)։

Բացի չինական արվեստի հարուստ հավաքածուից, թանգարանում կան նաև ճապոնական և կորեական արվեստները ներկայացնող հավաքածուներ։

## Գործնական տեղեկություններ
Թանգարանը գտնվում է Փարիզի 8-րդ շրջանում, Մոնսո պարկին հարակից, *Villiers* և *Monceau* մետրոների կայաններում։

Թանգարանը զբաղեցնում է այն տարածէը, որը Անրի Չերնուսկին հատուկ պատրաստել էր իր հավաքածուի համար։

Թանգարանի հասցեն՝ 7 avenue Vélasquez, 75008 Paris:
Թանգարանը բաց է երեքշաբթիից մինչև կիրակի օրերը, 10:00-ից մինչև 18:00-ը։ Փակ է միայն երկուշաբթի օրերին։

## Պատկերասրահ
thumb|right|250px|Չերնուսկի թանգարանի դահլիճը
### Հավաքածուներ

Vase Gu. Shang ancien. Bronze. Cernuschi Paris..jpg
Cernuschi Museum 20060812 072.jpg
P1140483 Cernuschi Bodhisattva Wei du nord MC6332 rwk.jpg
P1140478 Cernuschi Stèle Boudhique Qi du nord MC8763a rwk.jpg
File:P1140485 Cernuschi bodhisattva Sui MC9942 rwk.jpg
File:Cernuschi Museum 20060812 163.jpg
P1140476 Cernuschi Buddha amitabha Liao MC8763 rwk.jpg
Bodhisattva Avalokitesvara.jpg
P1140473 Cernuschi Bodhisattva bronze doré Ming MC5173 rwk.jpg|Բոդհիստտվան։ Բրոնզե քանդակ


## Ծանոթագրություններ

## Աղբյուրներ
* Cernuschi Museum official website (French, English, Chinese, Japanese)
* Paris Musées official website 
* Marie-Thérèse Bobot, *The Chinese Collections of the Cernuschi Museum: General Guide*, Paris-Musées, 1993. ISBN 2-87900-154-4.
* Waldemar George, "Art in Paris: The Cernuschi Museum", The Burlington Magazine for Connoisseurs, Vol. 50, No. 290 (May, 1927), pp.&nbsp;283–284.
* Vadime Elisseeff, *Bronzes Archaïques Chinois Au Musée Cernuschi (Archaic Chinese Bronzes)*, L'Asiathèque, 1977.
* Cernuschi Museum feature on Paris Walking Tours website 

## Արտաքին հղումներ
* Թանգարանի պաշտոնական կայքը

Կատեգորիա:Փարիզի թանգարաններ
Կատեգորիա:1898 հիմնադրված թանգարաններ
Կատեգորիա:1898 հիմնադրումներ Ֆրանսիայում
Վահան Պողոսյան

**Վահան Ռաֆիկի Պողոսյան** (), ՀՀ պետական և առողջապահության ոլորտի գործիչ, ՀՀ առողջապահության նախարարի տեղակալ։

## Կրթություն
*1984-1990 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի բուժական ֆակուլտետը՝ ընդհանուր պրոֆիլի բժիշկի որակավորմամբ։
*1991-1993 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի օրդինատուրան՝ վիրաբույժի որակավորմամբ։ Բժշկական գիտությունների թեկնածու։
*1999-2000 թթ. - սովորել և ավարտել է Երևանի ֆինանսատնտեսական տեխնիկումի իրավաբանական ֆակուլտետը՝ իրավաբանի որակավորմամբ։

## Աշխատանքային գործունեությունը
*1987-1990 թթ. - աշխատել է Հանրապետական կլինիկական հիվանդանոցի վիրաբուժական բաժանմունքում՝ որպես ֆելդշեր։ 
*1990-1991 թթ. - աշխատել է «էրեբունի» կլինիկական հիվանդանոցում, ապա՝ Հանրապետական կլինիկական հիվանդանոցում որպես ինտերն-թերապևտ։ 
*1991-1993 թթ. - աշխատել է Հանրապետական կլինիկական հիվանդանոցի թիվ 2 վիրաբուժական հիվանդությունների ամբիոնում, որպես կլինիկական օրդինատոր։ 
*1993 թ. - աշխատել է Հանրապետական կլինիկական հիվանդանոցում՝ որպես հերթապահ վիրաբույժ։ 
*1995-1996 թթ. - աշխատել է էջմիածնի շրջանային կենտրոնական հիվանդանոցում՝ որպես պոլիկլինիկական ցանցի կազմակերպման գծով գլխավոր բժշկի տեղակալ։ 
*1996–1997 թթ. - եղել է Արմավիրի մարզպետարանի աոողջապահության վարչության առաջատար մասնագետ, ամբուլատոր պոլիկլինիկական ցանցի կորդինատոր։ 
*1997-1999 թթ. - ՀՀ քաղաքացիական ավիացիայի գլխավոր վարչության «Հայ ավիաբուժ» բժշկական կենտրոնի գործադիր տնօրենի տեղակալ սանիտարահիգենիկ, բուժկանխարգելիչ ուսումնամեթոդական և թռիչքների անվտանգության ապահովման հարցերով։ 
*1999 թ. - ՀՀ քաղաքացիական ավիացիայի գլխավոր վարչության «Հայ ավիաբուժ» բժշկական կենտրոնի գլխավոր բժիշկ։ 
*2001-2010 թթ. - ՀՀ առողջապահության նախարարության աշխատակազմի բժշկական օգնության կազմակերպման վարչության պետ։
*2010-2011 թթ. - ՀՀ առողջապահության նախարարության աշխատակազմի ղեկավարի պաշտոնակատար։
*2011 թ. - եղել է ՀՀ առողջապահության նախարարի խորհրդական։
*2011 թ. դեկտեմբերի 27-ին ՀՀ վարչապետի որոշմամբ նշանակվել է Հայաստանի Հանրապետության առողջապահության նախարարի տեղակալ։

## Պարգևներ և կոչումներ
*Մխիթար Հերացու մեդալ (2014)

Ամուսնացած է, ունի երեք երեխա։ Հայաստանի Հանրապետական կուսակցության խորհրդի անդամ է։

## Ծանոթագրություններ

Կատեգորիա:Հայ բժիշկներ
Կատեգորիա:Հայաստանի պետական գործիչներ
Կատեգորիա:1967 ծնունդներ
Կատեգորիա:Օգոստոսի 28 ծնունդներ
Կատեգորիա:Երևան քաղաքում ծնվածներ
Կատեգորիա:ՀՀԿ անդամներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Բժշկական գիտությունների թեկնածուներ
Կատեգորիա:Մխիթար Հերացու մեդալակիրներ
Կատեգորիա:Հայ քաղաքական գործիչներ
Գրոս Լեսեն

**Գրոս Լեսեն** (), բնակավայր Գերմանիայի Դաշնության Ստորին Սաքսոնիա նահանգի Դիփոլցի մարզի Զուլինգեն քաղաքում։ Ունի 640 բնակիչ։

## Աշխարհագրական դիրք
Գրոս Լեսենը գտնվում է Զուլինգեն քաղաքից 4,5 կիլոմետր հեռավորության վրա դեպի հարավ- արևմուտք։ Սահմանակից է Քլայն Լեսեն (), Ռաթլոսեն (), Վոլշտրեկ (), Շվերինգհաուզեն (), Ֆարել () և Վերբլեք () բնակավայրերին։ 
Արևմուտքում Քլայն Լեսենից բաժանվում է Քլայն Աուէ  ( գետակով, որը հանդիսանում է Գրոս Աուէ գետի ձախ վտակը։

## Պատմություն
Գրոս Լեսենը հանդիսանում է Զուլինգեն քաղաքի հինգ ամենահին բնակավայրերից մեկը։ Սակայն որպես վարչական տարածք հաստատված է 1974 թվականի մարտի 1-ից։ 
2016 թվականին Գրոս Լեսենը նշում է իր 750- ամյակը։ 
Գրոս Լեսենի ղեկավարն է Ֆրիդհելմ Հարթկամփը։

## Տնտեսական կառուցվածք
մինի|Տարրական դպրոց
մինի|Գրացկե հացի փուռ
մինի|Հրշեջ կետ
Գրոս Լեսենը ունի տարրական դպրոց, որտեղ սովորում են աշակերտներ նաև հարակից բնակավայրերից։ Ունի կամավոր հրշեջ ջոկատ, սպորտային ակումբ, կամավոր երկրապահ ջոկատ, հրաձգարան, գյուղական ակումբ և երգչախումբ։

## Ճանապարհային դիրք
Գրոս Լեսենը ունի հարմար ճանապահային կապվածություն։ Նրանից 39 կիլոմետր դեպի արևմուտք անցնում է համար 1 գլխավոր մայրուղին։ 3 կիլոմետր դեպի հյուսիս- արևելք անցնում է Բասումը Զուլինգենին կապող համար 61 մայրուղին, իսկ 0.5 կիլոմետր դեպի հարավ՝ համար 214 մայրուղին, որը կապում է Դիփոլցը Նիմբուրգին։
Գրոս Լեսենում փողոցները չունեն անուններ, որն էլ ստեղծում է մի շարք անհարմարություններ փոստատարների, առաքիչների և այցելուների համար։ 
Գրոս Լեսենում կա երկաթուղային կայարան Նինբուրգ-Զյուլինգեն գծի վրա, որը կառուցվել է 1923 թվականին, սակայն նրա մի հատվածը (Զուլինգեն-Դիփոլց) այժմ նախատեսված է միայն բեռնափոխադրումների համար, իսկ կայարանի շենքը հանդիսանում է մասնավոր սեփականություն։

## Տնտեսություն
Գրոս Լեսենում հիմնականում զբաղվում են մենատնտեսությամբ։ Բնակավայր ունի հացի փուռ, դարբնոց, փայտամշակման արհեստանոց։ Կան ֆերմերային տնտեսություններ, որոնք զբաղվում են հողագործությամբ, ձիաբուծությամբ, խոզաբուծությամբ։ Մասնագիտությունները հիմնականում հանդիսանում են ընտանեկան, որոնք փոխանցվում են սերնդե սերունդ։

## Պատկերասրահ

Groß Lessen IMG 0249.JPG
Groß Lessen IMG 0252.JPG
Groß Lessen IMG 0253.JPG
Groß Lessen IMG 0254.JPG
Groß Lessen IMG 0256.JPG
Groß Lessen IMG 0261.JPG
Groß Lessen IMG 0283.JPG
Groß Lessen IMG 0287.JPG


## Ծանոթագրություններ

## Արտաքին հղումներ
* Գրոս Լեսեն 

Կատեգորիա:Գերմանիայի բնակավայրեր
Պյոտր Բեսչաստնով

**Պյոտր Նիկոլայևիչ Բեսչաստնով** ( ), օպերատորական արվեստի ներկայացուցիչ, արվեստագետ, մանկավարժ, երկու մենագրությունների հեղինակ, տարբեր դասագրքերի և ձեռնարկների լուսանկարային դիզայներ։

## Կենսագրություն
Ծնվել է 1978 թվականի հուլիսի 4-ին Մոսկվայում նկարիչներ Ն. Պ. Բեսչաստնովի և Ե. Ի. Դերգիլյովայի ընտանիքում։ 2000 թվականին գերազանցությամբ ավարտել է Մոսկվայի պետական տեքստիլային համալսարանի կիրառական արվեստի ֆակուլտետը, Մոսկվայի նկարիչների միության և Ռուսաստանի ֆոտոնկարիչների միության անդամ է։ Ֆոտոստեղծագործությունները գտնվում են Ռուսաստանի և Արևմտյան Եվրոպայի երկրների մասնավոր և թանգարանային հավաքածուներում։

Որպես գովազդային լուսանկարիչ, նա 2002 թվականին համագործակցում է առաջատար ընկերությունների հետ, ինչպիսիք են աշխարհահռչակ մեքենաներ արտադրող, տեքստիլ և ոսկերչական, կոսմետիկայի և սննդի ընկերությունները։

Ապրում և աշխատում է Մոսկվայում։

## Ստեղծագործություններ
Պ. Ն. Բեսչաստնովի ստեղծագործական հետաքրքրությունների բնագավառը հանդիսանում է լուսանկարի նկարչական և գովազդային արվեստը, լուսանկարչական դիզայնը, լուսանկարի ստացման մեթոդը, նկարչական կրթությունը։

Նա հանդիսանում է երկու մենագրության հեղինակ և մի շարք դպրոցական դասագրքերի ր ձեռնարկների կազմերի դիզայներական ոճի հեղինակ։

**Մենագրություններ**

* Տեքստիլ ֆոտոնկար – Մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2007 – 233 էջ.
* Տեքստիլ ֆոտոնկար – մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2011 – 252 էջ

**Կրթական հրապարակումներ**

* Ֆոտոգրաֆիկա– մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2010
* Շինարարական պատկերներ – մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2010
* Համակարգչային դիզայներական ֆոտոկրթություն – м.: Մոսկվայի Պետական Տեխնոլոգիայի ինստիտուտ, 2013
* Հավաքածուների հիմունքները – մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2007


### Ցուցադրություն
Սկսած 2005 թվականից, Պյոտր Բեսչաստնովը մասնակել է բազմաթիվ ցուցահանդեսնի, որոնք կայացել են և՛ Ռուսաստանում, և՛ արրտերկրներում։

* 2011 (ապրիլ-մայիս) – «Моя Россия», Տուրկու, Ֆինլանդիա




Petr Beschastnov-4.jpg
Petr Beschastnov-1.jpg
Petr Beschastnov-2.jpg
Petr Beschastnov-3.jpg



*2011 «Панорама жизни», Մոսկվա (անձնական)
* 2012 (հունվար-փետրվար) – «Моя Россия», Տուրկու, Վերջնական հյուպատոսությունը Ռուսաստանում
* 2014 (մայիս-հուլիս) – «Прикосновение к Турку» (անձնական)

## Պարգևներ
* Միջազգային պատվոգրեր և ռուսական գեղարվեստական ցուցադրումներ։

## Ծանոթագրություններ

## Մատենագրություն
* Московский государственный текстильный университет им. А.Н. Косыгина. Становление и развития. Научно-педагогические школы. – м.: МГТУ им. А.Н. Косыгина, 2004

## Գրականություն
* Московский государственный текстильный университет имени А.Н. Косыгина – м.: МГТУ им. А.Н. Косыгина, 2004

## Արտաքին հղումներ
* pbfoto.ru կայքում 

Կատեգորիա:Ռուս դիզայներներ
Կատեգորիա:Արվեստագիտության թեկնածուներ
Կատեգորիա:Ռուս արվեստագետներ
Կատեգորիա:Ռուս մանկավարժներ
Կատեգորիա:Ռուս լուսանկարիչներ
ՋեյԱր Կաստրո

**ՋեյԱր Կաստրո** (, ), ամերիկացի երգիչ։

## Կարիերա
Կաստրոն իր երաժշտական կարիերան սկսել է որպես I-15 խմբի անդամ, որի մյուս անդամներն էին Դասն ու Ֆլեշը։ Նրանք որոշակի հաջողության ու ճանաչման հասան 2007 թվականին թողարկված իրենց «Lost In Love» սինգլի շնորհիվ, որը պրոդյուսերն է Polow da Don-ը։ 2007 թվականին խումբը նաև իր մասնակցությունն ունեցավ ամերիկացի ռեփեր Soulja Boy-ի «Soulja Girl» սինգլում, որը զբաղեցրեց 32-րդ հորիզոնականը Billboard Hot 100 հիթ շքերթում։

2015 թվականից Կաստրոն սկսեց հանդես գալ որպես անհատ կատարող։ Այդ տարվա հուլիսին թողարկվեց նրա «Get Home» կոչվող առաջին անհատական սինգլը, որում իրենց մասնակցությունն ունեն նաև ամերիկացի ռեփերներ Քիդ Ինկը և Քուեյվոն։ Այդ երգի համար նաև նկարահանվեց տեսահոլովակ, որի պերմիերան կայացավ նույն տարվա հոկտեմբերին։ «Get Home» երգը հորիզոնականներ զբաղեցրեց Billboard-ի հիթ շքերթներում։ 2015 թվականի ընթացքում Կաստրոն նաև համագործակցեց այնպիսի կատարողների հետ, ինչպիսիք են Փուշա Թի, YG, Սևին Սթրիթեր և այլք։

## Սկավառակագրություն
### Սինգլներ
*2015 - «Get Home» (Քիդ Ինկի և Քուեյվոյի մասնակցությամբ)
*2016 - «FMN»
*2016 - «Right Away»

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Ամերիկացի երգիչներ
Մերձհասարակածային կլիմա

thumb|300px|Մերձհասարակածային կլիմայական գոտիներ
**Մերձհասարակածային կլիմա** կամ **Արևադարձային մուսոնային կլիմա**, ըստ Ալիսովի դասակարգման կլիմայի տեսակ է, որտեղ տիրում են արևադարձային մուսոնները։ Դրանք տարածված են արևադարձային գոտիների օվկիանոսի որոշ շրջաններում, մասնավորապես Հնդկական օվկիանոսում և Խաղաղ օվկիանոսի արևմուտքում, ինչպես նաև Հարավային Ասիայում, Աֆրիկայի և Հարավային Ամերիկայի արևադարձային շրջաններում։

## Ջերմաստիճան
Օդի ջերմաստիճանը արևադարձային մուսոնային կլիմայական գոտում օվկիանոսի մոտ նույնքան բարձր է և ունի նույնպիսի ցածր տարեկան ամպլիտուդա, ինչպես հասարակածային կլիմայական գոտում է։ Հատկապես դա զգացվում է Ասիայի հարավում։

Բրազիլիայի Կույաբա քաղաքում հոկտեմբերի միջին ջերմաստիճանը կազմում է +27&nbsp;°C: Ամռան ամիսներին այն իջնում է ծովային քամիների պատճառով՝ հասնելով +27&nbsp;°C-ի։ Հունվարին այն հասնում է +24&nbsp;°C-ի։ Տարեկան ամպլիտուդան, այսպիսով, այնքան բարձր չէ՝ ընդամենը 4&nbsp;°C:

## Տեղումներ
Արևադարձային մուսոնների կլիմայում տեղումները խիստ անհավասարաչափ են բաշխված։ Տեղ-տեղ դրանք այնքան շատ են, ինչքան հասարակածային կլիմայում։ Սակայն ըստ լայնության դրանք սովորաբար քչանում են, հատկապես մայրցամաքի խորքում։ Աֆրիկայում, Գվինեական ծոցի առափնյայի մոտ, օրինակ՝ Կոնակրի քաղաքում դրանք հասնում են գրեթե 5000 մմ-ի։ Այստեղ դեկտեմբեր-մարտ ամիսներին տեղումների քանակը հասնում է 15 մմ, իսկ հունիս-սեպտեմբեր ամիսներին՝ 9920 մմ։ Գոյանիայում տարեկան թափվում է 1 750 մմ տեղումներ՝ ձմռանը (մայիսից սեպտեմբեր) թափվում է 90 մմ, իսկ ամռանը (նոյեմբերից մարտ)՝ 1390 մմ։

## Բնութագիր
Ըստ սեզոնների կտրուկ փոխվում է նաև օդի բացարձակ և հարաբերական խոնավությունը (առավելագույնը ամռանը) և ամպամածությունը (կտրուկ առավելագույնը՝ ամռանը և կտրուկ նվազագույնը՝ ձմռանը), օրինակ՝ Կալկաթայում ամպամածությունը հուլիսին կազմում է 84 %, իսկ հունվարին՝ 8%:

## Պատկերասրահ




## Արտաքին հղումներ
* *Метеорология и климатология*. Ленинград, 1968 г. Автор – Хромов С. П.
* *Атлас мира*. ГНПП *Картография*, 2005 г.

Կատեգորիա:Կլիմա
Գիշերային սրճարանը

**Գիշերային սրճարան** (), հոլանդացի նկարիչ Վինսենթ վան Գոգի նկարը՝ նկարված 1888 թվականի սեպտեմբերին Առլում։

## Նախապատմություն
մինի|L’Arlésienne, 1888
մինի|Նկարը ջրաներկով
Նկարում պատկերված է Առլ քաղաքի մերձկայարանային սրճարան, որին նկարիչը քաջ ծանոթ էր։ Սրճարանի տերերը՝ Ժոզեֆ-Միշելը և նրա կինը՝ Մարի Ժինոն, հաճախ որպես բնորդ են ծառայել Վան Գոգին։ Այսպես, տիկին Ժինոն պատկերված է նաև նկարչի մեկ ուրիշ կտավում (նկարի անունը կարելի է թարգմանել «Առլուհին», այսինքն՝ Առլ քաղաքի բնակչուհի)։

Վան Գոգը լավ գիտեր «գիշերային կյանքը» և համապատասխան հաստատությունները։ Իր եղբայր Թեոյին ուղղված նամակում նա նկարի գաղափարի մասին գրել է.

1888 թվականի սեպտեմբերին Վան Գոգը երեք գիշեր անընդհատ աշխատեց նկարի շուրջ՝ քնելով ցերեկը։ Հետագայում նա կրկնեց աշխատանքը ջրաներկով։

Այժմ աշխատանքը գտնվում է մասնավոր հավաքածուում։

## Նկարի տերեր
1908 թվականի գարնանը «Ոսկե գեղմի սրահի» ցուցահանդեսում նկարը 3.000 ռուբլով (7.000 ֆրանկ) գնել է հավաքորդ Իվան Մորոզովը։ 1918 թվականին նկարը խորհրդային իշխանության կողմից սեփականացվել է։ 1928-1933 թվականներին նկարը ցուցադրվել է Մոսկվայում, իսկ հետո վաճառվել հավաքորդ Ստեֆան Կլարկին։ Վերջինիս մահից հետո, կտակի համաձայն, նկարի սեփականության իրավունքն անցել է Եյլի համալսարանին։ 2014 թվականին Իվան Մորոզովի ծոռ Պիեռ Կոնովալովը ամերիկյան դատարանում տանուլ տվեց նկարի նկատմամբ իրավունքի դատը։

## Գեղարվեստական առանձնահատկություններ
Նկարը Վան Գոգի գլուխգործոցներից մեկն է և արժանացել է քննադատների բարձր գնահատականներին։ Ի տարբերություն իմպրեսիոնիզմի՝ այս նկարում հեղինակը չի հիանում բնության կամ իրավիճակի գեղեցկությամբ։ Նկարիչը իր զգացմունքներն ու հույզերը արտահայտել է նաև գունային լուծումով։ Նկարը արված է տաք գույներով՝ դեղինի գերակշռությամբ, որը հաղորդում է հաստատության գաղջ և ծխով լեցուն օդը։ Առաստաղի և բիլիարդի սեղանի կանաչ գույնը ավելի շուտ հաղորդում է հիվանդագին զգացողություն։ Նկարը լրացնում է կարմիրը՝ տագնապի և կրքի գույնը։ Ոճը, որով կատարված է նկարչի այս աշխատանքը, հետագայում անվանվեց էքսպրեսիոնիզմ։

## Ծանոթագրություններ

## Արտաքին հղումներ
* Վինսենթ վան Գոգ «Արևածաղիկներ», «Գիշերային սրճարան» 
* Գիշերային սրճարանում Վան Գոգի կարծիքով կարելի է խելագարվել 

Կատեգորիա:1888 նկարներ
Կատեգորիա:Եյլի համալսարանի գեղարվեստի պատկերասրահի նկարներ
Կատեգորիա:Վինսենթ վան Գոգի նկարներ
Վահագն Հարությունյան (պետական գործիչ)

**Վահագն Ֆելիքսի Հարությունյան** (), ՀՀ պետական գործիչ, ՀՀ կառավարությանն առընթեր պետական գույքի կառավարման վարչության աշխատակազմի ղեկավար։

## Կրթություն
*1991-1996 թթ. - սովորել և ավարտել է Երևանի ժողովրդական տնտեսության ինստիտուտը՝ «աշխատանքի էկոնոմիկա և սոցիոլոգիա» մասնագիտությամբ՝ տնտեսագետի որակավորմամբ։

## Աշխատանքային գործունեություն
*1989-1990 թթ. - աշխատել է Երևանի էլեկտրաապարատների գործարանում՝ որպես հերթափոխի պետ։ 
*1998-2012 թթ. - աշխատել է ՀՀ Նախագահի աշխատակազմում որպես գործերի կառավարչության առաջին կարգի֊ մասնագետ, առաջատար մասնագետ, այնուհետև՝ շահագործման և ծառայությունների բաժնի ավագ կազմակերպիչ։ 
*2012 թ. ապրիլի 11-ին ՀՀ վարչապետի որոշմամբ նշանակվել է ՀՀ կառավարությանն առընթեր պետական գույքի կառավարման վարչության աշխատակազմի ղեկավարի պաշտոնակատար։
*2012 թ. հուլիսի 3-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական գույքի կառավարման վարչության աշխատակազմի ղեկավար։

## Պարգևներ և կոչումներ
*Հայաստանի Հանրապետության քաղաքացիական ծառայության երկրորդ դասի պետական խորհրդական (2014)։

Ամուսնացած է, ունի երկու զավակ։ Հայաստանի հանրապետական կուսակցության անդամ է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:1972 ծնունդներ
Կատեգորիա:Օգոստոսի 7 ծնունդներ
Կատեգորիա:ՀՊՏՀ շրջանավարտներ
Կատեգորիա:Երևան քաղաքում ծնվածներ
Կատեգորիա:Հայաստանի Հանրապետության քաղաքացիական ծառայության երկրորդ դասի պետական խորհրդականներ
Կատեգորիա:ՀՀԿ անդամներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Հայ քաղաքական գործիչներ
Ժակ Դուվալյան

**Ժակ Դուվալյան** (ծննդյան անունը` Հակոբ, ), ֆրանսահայ երգիչ։

## Կենսագրություն
Ժակ Դուվալյանը ծնվել է 1920 թվականին, Հայոց ցեղասպանությունից մազապուրծ և Հալեպում հանգրվանած հայ ընտանիքում։ 1925 թվականին ընտանիքը տեղափոխվել է Փարիզ։ Վաղ տարիքից Ժակը հետաքրքրվել է ճշգրիտ գիտություններով, ցանկացել է դառնալ մաթեմատիկոս։ Սակայն ընտանիքում ծագած ֆինանսական խնդիրների պատճառով կիսատ է թողել ուսումը և աշխատել։ Այնուհետև տարվել է երաժշտությամբ, գրել է երգեր, հանդես եկել սրճարաններում։ 1940-ական թվականներին հայտնի է դարձել փարիզյան հասարակության մեջ։

Երկրորդ համաշխարհային պատերազմից հետո հանդես է եկել մենահամերգներով։ 1954 թվականին մեկնել է Խորհրդային Հայաստան, հաստատվել Երևանում։ Ի սկզբանե որոշել էր զբաղվել աստղաֆիզիկայով, սակայն մտադրությունը փոխել է և շարունակել երգել։ 1956 թվականից հանդես է եկել Կոնստանտին Օրբելյանի ղեկավարած Հայաստանի էստրադային նվագախմբում, հյուրախաղերով եղել Մոսկվայում, Թբիլիսիում, Բաքվում։

1959 թվականին դարձել է Մոսկվայի Յուրի Սաուլսկու գործիքային անսամբլի մենակատարը։ Երգել է ֆրանսերեն, հայերեն, ռուսերեն։

## Երգացանկ
* «Խոսում է Երևանը»
* «Իմ Երևան»
* «Ռիո դե Ժանեյրո»
* «Անձրև և գիշեր»
* «Մորո», «Բաբալու»
* «Ծաղկեփունջ»
* «И потому»
* «Каменотесы»

## Ծանոթագրություններ

## Արտաքին հղումներ
* Жак Дувалян: жизнь, как роман 
* Певец оттепели
*  Ժակ Դուվալյան, «Հնչիր իմ կիթառ»
* Ժակ Դուվալյանի կատարումներից

Կատեգորիա:Ֆրանսահայ երգիչներ
Լևոն Կուկուլյան

**Լևոն Ստեփանի Կուկուլյան** (), հայ դերասան։ ՌԴ ժողովրդական արտիստ (2006)։

## Կենսագրություն
Լևոն Կուկուլյանը ծնվել է Մոսկվայում։ 1956 թվականին ավարտել է Մոսկվայի գեղարվեստաթատերական ակադեմիան և աշխատել Ռուսաստանի զինված ուժերի կենտրոնական ակադեմիական թատրոնում՝ որպես դերասան։ Հյուրախաղերով եղել է ռուսական զորքերի գրեթե բոլոր զորամասերում։

## Ներկայացումներ
* Դունկան՝ Վիլյամ Շեքսպիրի «Մակբեթ» 
* Ավտոնոմ՝ Ն. Էրդմանի «Մանդատ»
* Տոցկի՝ Ֆյոդոր Դոստոևսկու «Ապուշը» 
* Կնամոլ՝ Դ. Մերեժկովսկու «Պավել 1-ին» 
* Տրելոնի՝ Վ. Մալենկոյի «Գանձերի կղզին» 
* Բուրգդորֆ՝ «Վերջ» 
* Կուկլին՝ Ա. Շտեյնի «Օվկիանոս» 
* Գեներալ Սեմյոնով՝ Ա. Շիրյաևի «Էխո» 
* Բեպպե՝ Է. դե Ֆիլիպպոյի «Իմ ընտանիքը» 
* Հուսան՝ Լ. Շեյնինի «Թագավորի թոռը» 
* Արամ՝ «Քնելը վտանգավոր է» 
* Ջան՝ «Զինվորի հոգին»

## Ֆիլմեր
1967 թվականից նկարահանվել է ֆիլմերում։
* Լոպես՝ «Այդ քաղցր բառը` ազատություն», 1972
* «Աննա և կոմանդոր», 1974
* «Չիլիի գիշերը», 1977
* «Երիտասարդ Ռուսաստան», 1981
* «Ռոբին Հուդի աղեղը», 1984
* «Տեղահանում», 1991
* Գևորգ Ադամյան՝ «Պատանդներ», 1991

## Պարգևներ, մրցանակներ
* ՌԴ Պատվո մեդալ, 2000
* «Զինվորական համագործակցության ամրապնդման համար» մեդալ, 2003
* Ռուսաստանի վաստակավոր արտիստ, 1991
* Ռուսաստանի ժողովրդական արտիստ, 2006

## Ծանոթագրություններ

Կատեգորիա:Հայ դերասաններ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Քրիստոֆ Վիլլեմ

**Քրիստոֆ Վիլլեմ** (, իրական անուն՝ **Քրիստոֆ Դյուրե**, ), ֆրանսիացի երգիչ և 2006 թվականին դարձել է Nouvelle Star 4 եթերաշրջանի հաղթող (ֆրանսիական շոու, որը բացահայտում է երիտասարդ տաղանդներին)։

## Վաղ տարիներ
Քրիստոֆը իր կյանքի մեծ մասը անցակցրել է մի փոքրիկ Վալ դ’Ուազ քաղաքում, որտեղ իր ծնողները աշխատում էին դպրոցում։ Փոքր տարիքում նա զբաղվել է թեթև ատլետիկայով և դաշնամուրի է գնացել։ Դեռահաս տարիքում նա երգել է «Երիտասարդ ձայն» եկեղեցական երգչախմբում։ Արդեն տասնչորս տարեկանում նա ինքն իր համար էր գրում տարբեր երգեր։

Դրանից հետո, երբ Քրիստոֆը որոշում է սովորել էկոնոմիկայում և կառավարման բաժիներում, նա շարունակում է զբաղվել երաժշտությամբ, և արդեն 2004 թվականին տեղի է ունենում նրա դերասանական դեբյուտը, Ռիչարդ Անկոնինի «Ողջը» ֆիլմում, որտեղ նա խաղացել է Անրիի դերը։ Դրանից հետո նրա դերասանական կարիերան չի շարունակվում և նա վերադառնում է համալսարան։

## Nouvelle Star
Ի շնորհիվ իր ծնողների և ընկերների աջակցությանը, Քրիստոֆը որոշում է մասնակցել ֆրանսիական Nouvelle Star-ին, որտեղ հանրահայտ երգիչ, երգչուհիները բացահայտում են երիտասարդ տաղանդներին։ Կատարելով բրիտանական երգիչ՝ Des'ree-ի Strong Enough-ը նա քարացնում է ժյուրիին իր ձայնով։ Ստանալով «La Tortue» («Կրիա») մրցանակաը, ֆրանսիական ժյուրի Մարիանա Ջեյմսի կողմից, նա վաստակում է մեծ հեղինակություն և իհարկե հաղթում է այդ մրցույթում։

2007 թվականի ապրիլի 16-ին Քրիստոֆի անդրանիկ ալբոմը եղավ «Inventaire» ալբոմը։ Իսկ առաջին սինգլը թողարկվել է մարտին «Elu Produit De L’annee» անունով։ «Inventaire» ալբոմը գրավում է ֆրանսիական երաժշտական աղյուսակներում բարձր դիրքեր, և նա վաճառվում է մոտավորապես 363 հազար սկավառակների միջոցով։

## Սկավառակագրություն

### Ստուդիական ալբոմներ
* 2007 — Inventaire
* 2009 — Caféine
* 2011 — Prismophonic

### Սինգլներ
* 2006 : *Sunny*
* 2007 : *Élu produit de l'année*
* 2007 : *Double je*
* 2007 : *Jacques a dit*
* 2008 : *Quelle chance/September*
* 2009 : *Berlin*
* 2009 : *Plus que tout*
* 2009 : *Heartbox*
* 2010 : *Entre nous et le sol*
* 2011 : *Cool*
* 2012 : *Si mes larmes tombent*
* 2012 : *Starlite*
* 2012 : *L'Amour me Gagne / Love Shot me Down*
* 2012 : *What did i do*

## Ֆիլմագրություն
* 2004— *Alive*
## Ծանոթագրություններ

Կատեգորիա:Ֆրանսիացի երգիչներ
Կատեգորիա:20-րդ դարի բանաստեղծներ
Կատեգորիա:Ֆրանսիացի կոմպոզիտորներ
Կատեգորիա:Փարիզի համալսարանի շրջանավարտներ
Կատեգորիա:21-րդ դարի երգիչներ
Կատեգորիա:Ֆրանսիացի տղամարդ երգիչներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի բանաստեղծներ
Կատեգորիա:Բանաստեղծներ այբբենական կարգով
Արմեն Աբրահամյան (պետական գործիչ)

**Արմեն Արամի Աբրահամյան** (), հայ պետական գործիչ, ՀՀ աշխատանքի և սոցիալական հարցերի նախարարության Սոցիալական ապահովության պետական ծառայության պետ (2012-2016)։

## Կրթություն
* 1986-1990 թթ. - սովորել և ավարտել է Երևանի պետական համալսարանի մաթեմատիկայի ֆակուլտետը՝ մաթեմատիկոսի որակավորմամբ։
* 1990-1991 թթ. - սովորել և ավարտել է Կադրերի վերապատրաստման ինստիտուտը՝ «Օպերացիոն համակարգեր և ծրագրավորում» մասնագիտությամբ։
* 1998 և 1999 թթ. - վերապատրաստվել է ՀՀ պետական կառավարման ակադեմիայում։

## Աշխատանքային գործունեությունը
* 1984-1986 թթ. - ծառայել է Խորհրդային բանակում։
* 1991-1992 թթ. - աշխատել է Խ. Աբովյանի անվան հայկական պետական մանկավարժական համալսարանում որպես գլխավոր ծրագրավորող։
* 1991-1995 թթ. - աշխատել է Կուրորտաբանության և ֆիզիկական բժշկության ինստիտուտում որպես համակարգչային մասնագետ, ապա՝ գլխավոր մասնագետ։
* 1993-1994 թթ. - աշխատել է «Քոմփյութեր սերվիս» ընկերությունում որպես ծրագրավորող։
* 1995-1997 թթ. - աշխատել է Ամերիկայի հայկական համագումարում որպես վերապատրաստման և ռեսուրսային կենտրոնի մենեջեր։
* 1997–2005 թթ. - աշխատել է «ԱրմենՏել» ՓԲԸ-ում որպես ՏՏ գլխավոր տնօրինության ռազմավարության զարգացման և խախտումների բացահայտման վարչության ծրագրերի սպասարկման, լրացուցիչ ծառայությունների, թվային ծրագրավորման բաժինների ղեկավար։
* 2005-2008 թթ. - աշխատել է «Նորք» տեղեկատվավերլուծական կենտրոն ՓԲԸ-ում որպես ՏՏ գծով տնօրեն։
* 2008 թ. - աշխատել է «Ամերիա» ՓԲԸ-ում (USAID/CAPS ծրագիր) որպես ՏՀՏ կլաստերի պատասխանատու։
* 2008-2011 թթ. - աշխատել է «Նեյթըն Ըսսոշիեյթս» ՓԲԸ-ում (USAID/CAPS ծրագիր) որպես ՏՀՏ կլաստերի պատասխանատու։
* 2011-2012 թթ. - եղել է ՀՀ Աշխատանքի և սոցիալական հարցերի նախարարության Սոցիալական ապահովության պետական ծառայության պետի առաջին տեղակալ։
* 2012 թ. հուլիսի 4-ին ՀՀ Վարչապետի որոշմամբ նշանակվել է Հայաստանի Հանրապետության աշխատանքի և սոցիալական հարցերի նախարարության սոցիալական ապահովության պետական ծառայության պետ։

## Պարգևներ
* Մարտական ծառայության մեդալ (2007)։
* «1992-1994 թթ. ՄԱՐՏԱԿԱՆ ԳՈՐԾՈՂՈՒԹՅՈՒՆՆԵՐԻ ՄԱՍՆԱԿԻՑ» կրծքանշան (1997)։
* ԵԿՄ կրծքանշան (1998)։
* Արցախի մայրական հիմնադրամի «Մայրական երախտագիտություն» մեդալ (2002)։
* Միլիցիայի օպերատիվ հակազդման ջոկատի (ՄՕՀՋ) վետերանների միության պատվոգիր (2005)։
* ՀՀ ՊՆ «Անդրանիկ Օզանյան» մեդալ (2005)։
* 5-րդ բրիգադի ազատամարտիկների խորհրդի հուշամեդալ (2007)։
* Այլ հուշամեդալներ և շնորհակալագրեր։

Ամուրի է։ Տիրապետում է ռուսերեն և անգլերեն լեզուներին։ Հայաստանի հանրապետական կուսակցության անդամ է։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀՀԿ անդամներ
Կատեգորիա:Հայ մաթեմատիկոսներ
Կատեգորիա:Հայաստանի պետական գործիչներ
Կատեգորիա:Մաթեմատիկոսներ այբբենական կարգով
Կատեգորիա:Մարտական ծառայության մեդալակիրներ
Ժակ Ենգիբարյան

**Ժակ Ենգիբարյան** (), հայ խորհրդային դերասան։ ՀԽՍՀ վաստակավոր արտիստ (1977 )։

Դերասան Երվանդ Ենգիբարյանի հայրը։

## Կենսագրություն
Ժակ Ենգիբարյանը ծնվել է Լենինգրադում։ Մի քանի ամիս անց ընտանիքը տեղափոխվել է Երևան։ 1953 թվականին ավարտել է Երևանի Ձերժինսկու անվան միջնակարգ դպրոցը։ 1953-1958 թվականներին սովորել է Մոսկվայի պետական գեղարվեստա-թատերական ինստիտուտի ռեժիսուրայի ֆակուլտետում։ 1958-1962 թվականներին եղել է Վիլնյուսի ռուսական դրամատիկ թատրոնի դերասան, մինչև 1977 թվականը որպես դերասան աշխատել է Խորհրդային միության տարբեր քաղաքներում՝ Պետրոզավոդսկ, Օմսկ, Բաքու, Թբիլիսի։ 1977 թվականից աշխատել է Երևանի Ստանիսլավսկու անվան ռուսական դրամատիկական թատրոնում, 1993 թվականից՝ Երևանի Հակոբ Պարոնյանի անվան երաժշտական կոմեդիայի թատրոնում։ Մահացել է 2021 թվականի հունվարի 12֊ին 85 տարեկան հասակում։

## Ներկայացումներ
* Ագամեմնոն՝ «Հերակլեսի սխրանքները»
* Անժելո՝ «Անժելո»
* Արթուր՝ Էթել Լիլիան Վոյնիչի «Բոռը»
* Դ'Արտանյան՝ Ալեքսանդր Դյումայի «Դ'Արտանյանը և երեք հրացանակիրները»
* Սեյրան՝ Ալեքսանդր Շիրվանզադեի «Նամուս»
* Մերուժան Արծրունի՝ Պերճ Զեյթունցյանի «Արշակ թագավոր»
* Օսեփ՝ Գաբրիել Սունդուկյանի «Քանդած օջախ»
* Աբդուլա փաշա՝ Սերո Խանզադյանի «Մխիթար սպարապետ»
* Ցիլինդր՝ Էդուարդո դե Ֆիլիպպոյի «Ցիլինդր» 
* Ֆերեկիս՝ Դ. Պսաֆասի «Պահանջվում է ստախոս»
* Մալվոլիո՝ Ուիլյամ Շեքսպիրի «Տասներկուերորդ գիշեր»

## Ֆիլմեր
* «Քայլեր մշուշում», 1959

## Պարգևներ, մրցանակներ
* ՀԽՍՀ վաստակավոր արտիստ, 1977 
* Գերագույն Սովետի դիպլոմ
* Պատվո շքանշան

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Կատեգորիա:Պատվո շքանշանի ասպետներ (Ռուսաստան)
Վախթանգ Միրումյան

**Վախթանգ Մայիսի Միրումյան** (), ՀՀ պետական գործիչ, ՀՀ ֆինանսների նախարարի տեղակալ (2014-2016), ՀՀ ԿԱ ՊԵԿ նախագահի տեղակալ (2016-2018)։

## Կրթություն
*1982-1992 թթ. - սովորել և ավարտել է Գորիսի շրջանի Վերիշենի միջնակարգ դպրոց
*1992-1997 թթ. - սովորել և ավարտել է Երևանի պետական ժողովրդական տնտեսության ինստիտուտի շուկայագիտության ֆակուլտետը՝ ինժեներ-ապրանքագետի որակավորմամբ։
*2003-2004 թթ. - եղել է ՀՀ ֆինանսների և էկոնոմիկայի նախարարության տնտեսական հետազոտությունների ինստիտուտի հայցորդ։ Տնտեսագիտության թեկնածու (2004)։ Մի շարք գիտական հոդվածների հեղինակ։ Տիրապետում է ռուսերեն և անգլերեն լեզուներին։

## Աշխատանքային գործունեությունը
*1997-1998 թթ. - ՀՀ ֆինանսների և էկոնոմիկայի նախարարության հարկային քաղաքականության վարչության առաջին կարգի մասնագետ։
*1998-1999 թթ. - ՀՀ ֆինանսների և էկոնոմիկայի նախարարության հարկային քաղաքականության վարչության գլխավոր մասնագետ։
*1999-2000 թթ. - ՀՀ ֆինանսների նախարարության անուղղակի հարկերի բաժնի պետի պաշտոնակատար։
*2000-2006 թթ. - ՀՀ ֆինանսների և էկոնոմիկայի նախարարության հարկերի մեթոդաբանության բաժնի պետ։
*2006-2011 թթ. - ՀՀ ֆինանսների նախարարության աշխատակազմի պետական եկամուտների քաղաքականության վարչության պետ։ 
*2011-2012 թթ. - ՀՀ ֆինանսների նախարարության աշխատակազմի պետական եկամուտների քաղաքականության և վարչարարության մեթոդաբանության վարչության պետ։
*2012 թ. հուլիսի 23-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալ։
*2014 թ. մայիսի 17-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալի պաշտոնից։
*2014 թ. մայիսի 17-ին ՀՀ վարչապետի որոշմամբ նշանակվել է Հայաստանի Հանրապետության ֆինանսների նախարարի տեղակալ։
*2016 թվականին նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալ, 2018 թվականի մայիսի 21-ին ազատվել է ՀՀ ԿԱ ՊԵԿ նախագահի տեղակալի պաշտոնից։

## Պարգևներ և կոչումներ
*Հայաստանի Հանրապետության հարկային ծառայության 1-ին դասի պետական խորհրդական (2013)։
*ՀՀ վարչապետի շնորհակալագիր։

## Ընտանիք
Ամուսնացած է, ունի երկու որդի և դուստր։

## Ծանոթագրություններ

Կատեգորիա:1975 ծնունդներ
Կատեգորիա:ՀՊՏՀ շրջանավարտներ
Կատեգորիա:Հայ տնտեսագետներ
Կատեգորիա:Հայաստանի պետական գործիչներ
Կատեգորիա:Մայիսի 15 ծնունդներ
Կատեգորիա:Տնտեսագիտության թեկնածուներ
Չորս գետերի շատրվան

**Չորս գետերի շատրվան** (), Հռոմի ամենահանրահայտ շատրվաններից մեկը։ Գտնվում է Պիացցա Նավոնայում ()։ Կառուցված է 1648-1651 թվականներին, ըստ Լորենցո Բերնինիի նախագծի։

1644 թվականին Պամֆիլի գերդաստանի պապերից մեկը՝ Ինոկենտիոս X-ը, որոշում է Պամֆիլի ընտենական պալատի հարևանությամբ կառուցել եգիպտական կոթող, որը, ինչպես համարվում էր այդ ժամանակ, Հռոմ է բերվել Կարակալլա կայսրի կողմից։ Իրականում կոթողը կեղծ եգիպտական էր, ստեղծված Դոմիցիանոս-ի ժամանակներում։ Հայտարարվում է մրցույթ լավագույն նախագծի համար, սակայն մեծն Բերնինին անբարյացակամների ջանքերի շնորհիվ չի կարողանում մասնակցել մրցույթին։ Չնայած դրան, Բերնինին նախապատրաստում է շատրվանի նախագիծ, որը նախատեսում էր կոթողի շուրջ տեղադրել աշխարհի չորս մասերի գլխավոր գետերի աստվածների արձանները (Նեղոս, Գանգես, Դանուբ և Լա Պլատա)։ Նրա հովանավոր Լյուդովիզին, լինելով ամուսնացած պապի ազգականուհու հետ, շատրվանի մակետը դնում է ճաշասենյակում, որտեղ վերջինս ճաշում էր։ Ինոկենտիոսը ցնցվում է մինչ այդմ չտեսնված քանդակագործության և ճարտարապետության հարմոնիայով, չեղարկում է մրցույթը և Բերնինիին հրամայում է անհապաղ զբաղվել շատրվանի կառուցմամբ։

Ինչպես և Տրևի և Բարկաչչա շատրվանները, Չորս գետերի շատրվանը սնուցվում է Ակվա Վիրգո հնագույն ջրանցույցի ջրերից։

## Արտաքին հղումներ
* Fontana dei Quattro Fiumi Video of the Fontana dei Quattro Fiumi in Piazza Navona at Christmas time.
* Video Introduction to Bernini Four Rivers Fountain and The Moor

Կատեգորիա:Իտալիայի տեսարժան վայրեր
Կատեգորիա:Հռոմի տեսարժան վայրեր
Կատեգորիա:Շատրվաններ
Կատեգորիա:Տեսարժան վայրեր
Ստելա Սոլանա դե Կաբանյասից

**Ստելա Սոլանա դե Կաբանյասից** (), մ. թ. ա. 1000-800 թվականների ուշ բրոնզեդարյան ստելա կամ սալաքար, որը հայտնաբերվել է Իսպանիայի Էստրեմադուրա ինքնավար վարչական համայնքի Կաբանյաս դել Կաստիլո շրջանի գյուղակներից մեկում։

Գտնվում է Մադրիդի ազգային հնագիտական թանգարանում 1898/1/1 համարի ներքո։
[մինի|[Ազգային հնագիտական թանգարան (Մադրիդ)|Մադրիդի Ազգային հնագիտական թանգարանի շենքի ճակատային մասը]]
մինի|Ստելայի հայտնաբերման վայրը

## Նկարագրություն
Ուշ բրոնզեդարյան սալաքարերն իրենցից ներկայացնում են ֆիգուրներ՝ շրջապատված զենքերով, անձնական իրերով, ինչպիսիք են հայելի, սանր և այլ պատկերներ։ Դրանք տեղակայված են լինում ճանապարհային ցանցի ռազմավարական կետերում՝ որպես տվյալ տարածքի խորհրդանիշ։

Սոլանա դե Կաբանյասից սալաքարի վրա պատկերված է շրջանաձև վահան, ներքևի հատվածում թեք ոտքերով ֆիգուր է և այլ տարրեր՝ սուր, նիզակ, հայելի, կենդանիներ։ Սալաքարն ունի 130 սմ բարձրություն։

Մարիո Ռոսո դե Լունան նկարագրել է ստելայի հայտնաբերումը իր հատորներից մեկում (1898)։ Սալաքարը հայտնաբերվել է գյուղատնտեսական աշխատանքների կատարման ժամանակ, այն ծածկված է եղել իբրև գերեզման։

## Տես նաև
* Բրոնզի դար
* Ստելա
* Ազգային հնագիտական թանգարան (Մադրիդ)

## Ծանոթագրություններ

## Աղբյուրներ
* [Museo Arqueológico Nacional [1995], SERIE GUíAS DIDÁCTICAS. MUSEO ARQUEOLÓGICO NACIONAL, "Creencias y ritos funerarios", Coordinación: Ángela García Blanco y Carmen Padilla Montoya,] (Consultado el 12-06-2011)
* Ficha técnica sobre la Estela de Solana de Cabañas de la web artehistoria.net, (Consultada el 12-06-2011)
* La estela de Solana de Cabañas (Cáceres)
* La estela del guerrero de Solana de Cabañas 

## Գրականություն
* ALMAGRO BASCH, M. (1966)։ Las estelas decoradas del Suroeste peninsular. Biblioteca Praehistorica, Hispana VIII, CSIC, Madrid.
* ALMAGRO-GORBEA, M. (1977)։ El Bronce Final y el Período orientalizante en Extremadura. Biblioteca, Praehistorica Hispana XIV, CSIC.

Կատեգորիա:Մադրիդի ազգային հնագիտական թանգարանի նմուշներ
Չորս շատրվան

**Չորս շատրվան** (), չորս նախառենեսանսյան շատրվաններից կազմված խումբ, տեղադրված Հռոմում` Չորս շատրվանների () և Կվիրինալե փողոցների հատման վայրում ()։
Ստեղծվել են Հռոմի պապ Սիքստոս V-ի որոշմամբ և տեղադրված խաչմերուկում 1588-1593 թվականներին։ Շատրվանների արձանները իրենցից ներկայացնում են Տիբեր գետի (Հռոմի խորհրդանիշը), Առնո գետի (Ֆլորենցիայի խորհրդանիշը), ինչպես նաև Դիանա աստվածուհուն (անարատության խորհրդանիշը) և Յունոնա աստվածուհուն (կանացի ուժի խորհրդանիշը)։ Առնո, Տիբեր և Յունոնա շատրվանները ստեղծվել են ճարտարապետ Դոմենիկո Ֆոնտանայի կողմից, իսկ Դիտանայի շատրվանը նախագծվել և կառուցվել է նկարիչ և քանդակագործ Պիետրո դա Կորտոնի կողմից։

Խաչմերուկից բացվում է տեսարան անմիջապես երեք կոթողի վրա՝ Սանտա Մարիա Մաջորե եկեղեցու, Տրինիտա դեի Մոնտի եկեղեցու և Կվիրինալ բլրի։ Շատրվանների հարևանությամբ տեղակայված է նրանից անվանում ստացած քանդակագործ Ֆրանչեսկո Բորոմինիի Սան Կարլո ալլե Կուատրո Ֆոնտանե () ուշբարոկկոյական եկեղեցին։
700px|մինի|կենտրոն|Չորս շատրվան

## Պատկերասրահ

Quattro Fontane - The River Arno.jpg|Առնո գետը
Quattro Fontane - The River Tiber.jpg|Տիբեր գետը
Quattro Fontane - Statue Diana.jpg|Աստվածուհի Դիանան
Quattro Fontane - Juno.jpg|Աստվածուհի Յունոնան


## Արտաքին հղումներ
* Le quattro fontane
* Le Quattro Fontane

Կատեգորիա:Շատրվաններ
Կատեգորիա:Տեսարժան վայրեր
Կատեգորիա:Հռոմի տեսարժան վայրեր
Կատեգորիա:Իտալիայի տեսարժան վայրեր
Գրին Բեյ

**Գրին Բեյ** (), քաղաք ԱՄՆ-ի հյուսիսային մասում, Վիսկոնսին նահանգում։ Քաղաքը գտնվում է Միչիգան լճի ափին՝ Ֆոքս Ռիվեր գետի ակունքի մոտ։ Քաղաքը գտնվում է նահանգակենտրոն Միլուոկիից 180կմ դեպի հյուսիս։ 2000 թ-ի տվյալներով քաղաքի բնակչությունը կազմում է 102 313 մարդ։ Այն իր բնակչությամբ երրորդն է Վիսկոնսինում ` Մեդիսոնից և Միլուոկիից հետո։ Գրին Բեյը արդյունաբերական քաղաք է։ Այստեղ կան մի քանի մսակոմբինատներ, թղթի ֆաբրիկա, խոշոր նավահանգիստ։ Գրին Բեյը երկու անգամ (1964 և 1999 թթ.) ստացել է «համաամերիկյան քաղաք» տիտղոսները։ Քաղաքի ընդհանուր տարածքը կազմում է 140.6 կմ², որից 113.7 կմ² ցամաքային հատվածն է, իսկ 27 կմ²՝ ջրային։

## Կլիմա

## Ծանոթագրություններ

## Արտաքին հղումներ
* RussianWisconsin.com — Русские в Висконсине

Կատեգորիա:1634 թվականին հիմնադրված բնակավայրեր
Կատեգորիա:Վիսկոնսինի քաղաքներ
Ալ-Աբդալի

**Ալ-Աբդալի** (), շրջան Հորդանանի Թագավորությունում։ Համարվում է Ամմանի մարզի 27 շրջաններից 9-րդը։ Շրջանը հիմնադրել է Հորդանանի թագավոր Աբդալլահ I-ը 1940-ական թվականներին։

Ալ-Աբդալիի շրջանը զբաղեցնում է 15 քառակուսի կիլոմետր տարածք և գտնվում է Հորդանանի Թագավորության Ամմանի մարզի կենտրոնական հատվածում՝ հենց սրտում։

Ըստ Հորդանանի կենտրոնական բնոյուրոյի նախահաշվարկի, Ալ-Աբդալի շրջանի բնակչությունը կազմում է մոտ 150.000 մարդ։ Տարածքի հիմնական մասը բնակեցված է։ Շրջանի կենտրոնական հատվածում գտնվում են կառավարական շենքեր և բիզնես կենտրոններ։

Տարածքում կառուցված են երկաթուղային կայարաններ, որի շնորհիվ էլ Ալ-Աբդալին հաճախ անվանում են նաև քաղաք։

## Նշանավոր կառույցներ
Ալ-Աբդալիի շրջանում են տեղակայված Հորդանանի Թագավորության համար կարևոր նշանակություն ունեցող մի շարք ընկերություններ, բանկեր, հիվանդություններ, դպրոցներ, ինչպես նաև Հորդանանի կառավարության շենքը։

Նշանավոր կառույցներն են Ալ-Իսկանի բանակային շենքը, Հորդանանի պետական հիվանդանոցը, թագավոր Աբդուլլահ I-ի մզկիթը, Հորդանանի պառլամենտի շենքը, արդարադատության նախարարության շենքը և բազմաթիվ այլ կառույցներ և դեսպանատներ։

## Վարչական բաժանում
Ալ-Աբդալիի շրջանը գտնվում է Հորդանանի Թագավորության կենտրոնական հատվածում՝ Ամմանի մարզում։ Վարչականորեն բաժանված է 4 թաղամասերի, որոնք կառավարվում են տեղային ինքնակառավարման մարմինների կողմից.
* Ջաբալ ալ-Հուսեին ()
* Ջաբալ ալ-Լեյբդեհ ()
* Շմեյսանի կենտրոնական թաղամաս ()
* Ալ-Մադինեհ էլ-Ռիյադիյահ ()

## Ծանոթագրություններ

Կատեգորիա:Հորդանանի շրջաններ
Գանգաթիթեռ (նկար, Վան Գոգ)

**Գանգաթիթեռ** (), 1889 թվականի մայիսին նկարած նիդերլանդացի նկարիչ Վինսենթ վան Գոգի նկարներից, որը նա անվանել է «*Գանգաթիթեռ*»՝ սխալմամբ մտածելով, որ իր առջև հազվագյուտ եվրոպական թիթեռ է։ Իրականում կտավի վրա պատկերված է եվրոպական մեկ այլն խոշոր թիթեռ՝ Սիրամարգակն տանձենու «*Saturnia pyri*»: Ամստերդամում գտնվող վան Գոգի թանգարանն այն վերանվանել է «Կայսերական գիշերային թիթեռ»։
[thumb|left|Տեսքը ապաստանում և Սեն-Ռեմի մատուռում,<br />[1889 թվական]]

## Պատմություն
1889 թվականի մայիսի 8-ին վան Գոգը, տառապելով այդ ժամանակ հոգեկան հիվանդությամբ, ինքնակամ ներկայացել է Սեն-Պոլի ապաստան՝ Սեն-Ռեմի-դե-Պրովանսի արվարձաններում՝ Ֆրանսիայի հարավում։ Ապաստանում գտնվելու մեկ տարվա ընթացքում նկարիչը նկարել է մոտավորապես 150 կտավ։ Դրանցից շատերում պատկերված են բնապատկերներ, ծառեր, խոտեր, թիթեռներ, որոնք նկարիչը կարող էր տեսնել իր սենյակի պատուհանից կամ այգում։
[left|thumb|[Սիրամարգակն տանձենուն (*Saturnia pyri*) բնությունում]]
Վինսենթ վան Գոգը այս թիթեռը տեսել է Սեն-Ռեմի հիվանդանոցի այգում, բայց նկարիչը մտածել էր, որ այն գանգաթիթեռ է։ Ինքը նկարիչը հիշում է.

## Նկարագրություն
[left|thumb|Իսկական [Գանգաթիթեռ (թիթեռ)|Գանգաթիթեռը (*Acherontia atropos*).]]
Նկարի վրա մանրամասն պատկերված է թիթեռը՝ բացված առաջնային թևերով՝ գունային ֆոնով։ Նկարի կենդանի գույները համապատասխանում են վան Գոգին հատուկ կրքոտությանն ու հուզական հագեցվածությանը։ Ամստերդամում գտնվող վան Գոգի թանգարանը, որտեղ գտնվում է այս աշխատանքը, այն վերանվանել է «Կայսերական գիշերային թիթեռնիկ» (; , ):

## Ծանոթագրություններ

## Արտաքին հղումներ
* Նկարը Ամստերդամի թանգարանում (F 610).

Կատեգորիա:1889 նկարներ
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Վիկտոր Աբաև

**Վիկտոր Մագոմետովիչ Աբաև** (, ), սովետ ռուս գեղանկարիչ։ Կաբարդա-Բալկարիայի ժողովրդական նկարիչ։ Ռուսաստանի Դաշնության վաստակավոր նկարիչ։

## Կենսագրություն
Վիկտոր Մագոմետովիչ Աբաևը ծնվել է 1935 թվականին, Ռուսաստանի Ստալինգրադ քաղաքում (այժմյան Վոլգոգրադ)։ 1950-1956 թթ. սովորել է Սվերդլովսկի գեղարվեստի դպրոցում (նախկին Եկատերինբուրգում գտնվող Ի. Դ. Շադրայի անվան գեղարվեստի դպրոցում)։ Ավարտելուց հետո ուսումը շարունակում է Թբիլիսիի գեղարվեստի պետական ակադեմիայում, որն ավարտել է 1962 թվականին։

1960-ական թվականներին իր ամուր տեղը զբաղեցրեց Կաբարդա-Բալկարիայի մշակույթում, որի համար համարվում է Կաբարդա-Բալկարիայի ժողովրդական նկարիչ։

Խորհրդային Սոցիալիստական Հանրապետությունների Միության և 1974 թվականից Ռուսաստանի նկարիչների միության անդամ։ 1992-2005 թվականներին Կաբարդա-Բալկարիայի նկարիչների միության նախագահ, 2000 թվականից Ռուսաստանի նկարիչների միության քարտուղար։

1962 թվականից անդամ է ռուսական համամիութենական, հանրապետական, տարածաշրջանային ցուցահանդեսների, իսկ 1985 թվականից արտասահմանյան ցուցահանդեսների անդամ։ Ունեցել է իր անհատական ցուցահանդեսները։
* 1985 և 1996 թվականներին Նալչիկ քաղաքում է ունեցել իր անհատական ցուցահանդեսը
* 1986 թվականին Վլադիկավկազ քաղաքում է ունեցել ցուցահանդես։

## Ստեղծագործություններ
Վիկտոր Աբաևի ստեղծագործություններում բնութագրվում է ազգային, համամարդկային բարոյականության խնդիրները։

## Ընտրյալ նկարներ
* «Լեռների բանաստեղծներ» (1969),
* «Հարսանիք» (1973),
* «Ընտանիք» (1983),
* «մանկություն» (1973),
* «Մայրություն» (1980),
* «Պարտիզանի հուղարկավորությունը» (1982),
* «Խաղափորձ։ Յուրի Տեմիրկանով» (1986),
* «Ճարտարապետ Ս. Կոնենցով» (1986)

## Ծանոթագրություններ

## Արտաքին հղումներ
* Վիկտոր Մագոմետովիչ Աբաև
* Վիկտոր Մագոմետովիչ Աբաև 

Կատեգորիա:Ռուս նկարիչներ
Կատեգորիա:Ռուսաստանի Դաշնության վաստակավոր նկարիչներ